Várdombi Polgárőr Egyesület
Jegyzőkönyv

Készült: A Várdombi Polgárőr Egyesület 2013. december 15-én az egyesület székhelyén megtartott elnökségi ülésén.

Az ülés kezdete:17:00 óra.

Jelen vannak: Vass Judit, Szénási Lajos elnökségi tagok, valamint az ülésen megjelent érdeklődő egyesületi tagok.

Tanácskozási joggal megjelentek: Jankovics István, Pacskó Dezső, Holcz Tamás felügyelő bizottsági tagok. 
Az egyesület elnökének hiányában az elnökség az ülés levezető elnökének, valamint jegyzőkönyvvezetőnek megválasztották Holcz Tamást, a felügyelő bizottság elnökét. 

Holcz Tamás megállapította, hogy a 3 fő elnökségi tag közül 2 jelen van, így az ülés határozatképes, így azt megnyitotta.

Holcz Tamás ismertette a megjelentekkel az elnökségi ülés napirendi pontjait és javasolta a kiküldött meghívó szerint a napirendi pontok tárgyalását. Más javaslat nem hangzott el, az egyesületi tagok jóváhagyólag tudomásul vették, egyhangúlag elfogadták a napirendi pontok meghívóban foglaltak szerinti tárgyalását.

Napirend:
  1./ Tájékoztató az alakuló ülés óta eltelt időszakban történt fontosabb eseményekről és a tett intézkedésekről. 

     Előterjesztő: Nagy Viktor 

  2./ A Várdombi Polgárőr Egyesület Szervezeti és Működési Szabályzatának megvitatása, elfogadása

     Előterjesztő: Nagy Viktor 

  3./ A Várdombi Polgárőr Egyesület pénzkezelési szabályzatának megvitatása, elfogadása

     Előterjesztő: Nagy Viktor 

  4./ Egyéb 
1/ Tájékoztató az alakuló ülés óta eltelt időszakban történt fontosabb eseményekről és a tett intézkedésekről.
Holcz Tamás rövid beszámolót tartott az alakuló ülés óta tett lépésekről, fejleményekről:

   Az egyesület alakuló ülése után Nagy Viktor elnök leadta a cégbíróságon az egyesület       cégbejegyzési kérelmét. A bíróság 2 módosítandó pontot talált az egyesület alapszabályzatában, így kérték az alapszabály módosítását. Az újonnan összehívott alakuló ülésen az alapszabályt módosítottuk a kívánalmaknak megfelelően. Ezt követően a bíróság elfogadta a módosított alapszabályt, az egyesületet bejegyezte. Az egyesület 2013. szeptember 6.-ától hivatalosan is bejegyzett egyesület.

Ezt követően bejelentkeztünk a Központi Statisztikai Hivatalba, majd adószámot igényeltünk. 

Több pénzintézetnél érdeklődtünk, hogy a számunkra megfelelő számlakonstrukciót tudjuk választani (OTP, K&H, Erste, Raiffeisen stb.). Az OTP banknál az elnök számlát hozott létre az egyesület számára.

Beszereztük az egyesület adminisztratív működéshez szükséges tárgyi eszközöket (pecsét,  kézpénzbevételi pénztárbizonylat stb.).

Bejelentkeztünk az Országos Polgárőr Egyesülethez. 

Nagy Viktor és Szénási Lajos a sárpilisi polgárőr egyesület elnökével beszélgetett az egyesületük működéséről, pályázati lehetőségekről, technikai dolgokról. 

Holcz Tamás részt vett egy a Tolna Megyei Polgárőr Szervezetek Szövetsége által a polgárőrségek vezetői számára megrendezett továbbképzésen. Az Országos Polgárőr Szövetség és a Magyar Közút Nonprofit Zrt. együttműködési megállapodást kötött az úthálózat és környezete polgárőrök által történő fokozott figyelemmel kísérése, az észlelt rendellenességek jelzése és ezen tevékenység ösztönző elismerése érdekében. Mindezek alapján a Tolna Megyei Polgárőr Szervezetek Szövetsége is megkötötte az együttműködési megállapodást a Magyar Közútkezelő Nonprofit Zrt. Tolna Megyei Igazgatóságával. 

A polgármesterúrtól megkaptuk a rendelkezésünkre bocsátott székhely kulcsát.

A helyi rendőri szervnél Nagy Viktor kezdeményezte a rendőrséggel kötendő együttműködési megállapodás megkötését.
Új tagok jelentkeztek az egyesületbe, a jelentkezési kérelmüket leadták az egyesület elnökénél.

 7/2013.(XII.15.) számú határozat:
A Várdombi Polgárőr Egyesület elnöksége Holcz Tamás tájékoztatóját az alakuló ülés óta történt eseményekről és a tett intézkedésekről elfogadja, tudomásul veszi.
2./ A Várdombi Polgárőr Egyesület Szervezeti és Működési Szabályzatának 
megvitatása, elfogadása
Az elnökségi tagok az írásos előterjesztést kézhez kapták. 

Holcz Tamás javaslatára az elnökség 2 igen szavazattal, ellenszavazat és tartózkodás     nélkül a következő határozatot hozta:

     8/2013.(XII.15.) számú határozat:
    A Várdombi Polgárőr Egyesület elnöksége elfogadta a Várdombi Polgárőr Egyesület     Szervezeti és Működési Szabályzatát. 

3./ A Várdombi Polgárőr Egyesület pénzkezelési szabályzatának megvitatása,    elfogadása

Az elnökségi tagok az írásos előterjesztést kézhez kapták. 

Holcz Tamás javaslatára az elnökség 2 igen szavazattal, ellenszavazat és tartózkodás     nélkül a következő határozatot hozta:

     9/2013.(XII.15.) számú határozat:
    A Várdombi Polgárőr Egyesület elnöksége elfogadta a Várdombi Polgárőr Egyesület Pénzkezelési Szabályzatát. 
4./ Egyéb
Ezen napirendi ponton belül került sor az új tagok felvételére.

Holcz Tamás javaslatára az elnökség 2 igen szavazattal, ellenszavazat és tartózkodás nélkül a következő határozatot hozta:

    10/2013.(XII.15.) számú határozat:
    A Várdombi Polgárőr Egyesület elnöksége elfogadta a Várdombi Polgárőr Egyesületbe történő tagfelvételi kérelmét a következő lakosoknak, így azok 2013. december 15-től kezdődően a Várdombi Polgárőr Egyesület tagjai:
Soós Gábor (Kossuth u. 143.)

Gilicze Nikolett (Petőfi S. u. 9.)

Hujbert Tibor (Hegyalja utca 7.)

Török Sándor (Petőfi S. u. 10.)

Török Zoltán (Petőfi S. u. 10.)
A jelen lévő tagokkal közösen egyeztettünk a székhely berendezéséről, önkéntes festéséről. 

Az elnökségi ülésnek más napirendi pontja nem volt, Holcz Tamás az ülést bezárta.

Várdomb, 2013.12.15.

         Vass Judit                                 Jankovics István                         Pacskó Dezső 

         jegyzőkönyv vezető                  jegyzőkönyv hitelesítő               jegyzőkönyv hitelesítő
